paragraph_text: –Mattole su bili sjedilačko pleme, lovci, ribari i sakupljači duž obale oceana, osobito im je bio značajan kraljevski losos. Više-manje Mattole su kulturno srodni Hupama. Prakticirali su spaljivanje mrtvih i tetoviranje čela raznim oznakama. Uz lososa Mattole su lovili i morske lavove, a kao i kod susjednih Kalifornijaca veliki značaj imala je i 'žetva' žira. Kuće su bile kao i kod Sinkyona, Wailakija, Bear Rivera i Nongatla, s podom ukopane oko dvije stope u tlo, ponekad i lean-to od sekvoje. U jednoj kući moglo je živjeti dvije i više obitelji. Uz središnju vatru u kući nalazili su se stalci za sušenje. Ležajevi su bili od koža s krznom i pokrivačima od zečjeg krzna, a podlagale su se i hasure od tule, ili druge vrste trske. -Dugout kanui i splavi, prema Heizeru, služili su im za plovidbu po rijekama. Košare su se također plele, a služile su i za lov na jegulju i drugu ribu.